cyanic-selkie/wikianc huggingface dataset:
আমাডেয়ুস (চলচ্চিত্র)
কাহিনি সংক্ষেপ
সম্রাট চান মোৎসার্ট তার ভাতিজি যুবরাজ্ঞী এলিজাবেথকে সঙ্গীতের তালিম দেন, কিন্তু সালিয়েরি তাকে নিষেধ করেন। কনস্টানৎসা সালিয়েরির কাছে এই চাকরির ব্যাপারে কথা বলতে আসেন, কিন্তু সালিয়েরি তাকে সেই সুযোগ দেয় নি। ঈশ্বর মোৎসার্টকে যে প্রতিভা দিয়েছেন তা তাকে কেন দেন নি এই জন্য সালিয়েরি খুবই ক্রুদ্ধ হন এবং মোৎসার্টকে ধ্বংস করে দেওয়ার ইচ্ছা পোষণ করেন।
ইতোমধ্যে, মোৎসার্ট কাজ খুঁজে পেতে সংগ্রাম করতে থাকেন এবং প্রচুর মদ্যপান শুরু করেন। তার পিতা লিওপল্ড মোৎসার্ট ভিয়েনায় তার সাথে দেখা করতে আসেন। মোৎসার্ট তার পিতা ও কনস্টানৎসাকে নিয়ে একটি মুখোশ পার্টিতে যান। সালিয়েরিও সেখানে উপস্থিত হন। মোৎসার্ট সেখানে অতিথিদের সঙ্গীত পরিবেশন করে বিনোদন দেন।
সালিয়েরি এক তরুণীকে ভাড়া করেন এবং মোৎসার্টের উপর গোয়েন্দাগিরি করতে তাকে মোৎসার্টের বাড়িতে গৃহপরিচারিকার কাজের জন্য পাঠান। কনস্টানৎসা তাকে কাজের জন্য রেখে দেন। গৃহপরিচারিকাটি একদিন সালিয়েরিকে মোৎসার্টের বাড়িতে নিয়ে যান এবং তিনি দেখতে পান মোৎসার্ট সম্রাট কর্তৃক নিষিদ্ধ নাটক দ্য ম্যারিজ অব ফিগারো নিয়ে একটি অপেরা লিখছেন। সম্রাট যখন তাকে রাজদারবারে ডেকে পাঠান, সালিয়েরি ও উপদেষ্টাদের আপত্তি স্বত্ত্বেও তিনি সম্রাটের নিকট থেকে অপেরাটি পরিবেশনের অনুমতি পান।
এক ব্যঙ্গধর্মী ভডেভিলে মোৎসার্টের অপেরা গায়ক এমানুয়েল শিকানেডার মোৎসার্টকে তার মঞ্চের জন্য একটি অপেরা লেখার অনুরোধ করেন। আর্থিকভাবে ভঙ্গুর মোৎসার্ট সেই কাজ করতে রাজি হন, তবে কনস্টানৎসা তাকে রিকুয়েম মাস শেষ করতে পীড়াপীড়ি করেন, কারণ এই কাজের জন্য তিনি নগদ অর্থ পাবেন। এ নিয়ে এই দম্পতির ঝগড়া হয় এবং কনস্টানৎসা তার পুত্র কার্লকে নিয়ে ভিয়েনা ত্যাগ করেন। এ সময়ে "দ্য ম্যাজিক ফ্লুট" পরিবেশনার কালে তিনি ঢলে পড়েন। সালিয়েরি তাকে বাড়িতে নিয়ে যান এবং রিকুয়েম লিখে শেষ করতে তাকে সাহায্য করার প্রস্তাব দেন। সালিয়েরি মোৎসার্টের মুখ থেকে শুনে শুনে লিখতে থাকেন। তারা সারারাত এই সুর নিয়ে কাজ করেন। পরের সকালে অসুস্থ মোৎসার্ট সালিয়েরির কাছে তার পূর্বের ব্যবহার ও তার প্রতি তার দৃষ্টিভঙ্গি কথা স্বীকার করে ক্ষমা চান।
অন্যদিকে, মোৎসার্টকে ছেড়ে গিয়ে অপরাধবোধে কাতর কনস্টানৎসা ভিয়েনা ফিরে আসেন। তিনি ফিরে দেখেন সালিয়েরি তাদের ঘরে শুয়ে আছেন এবং রিকুয়েমের বেশ কিছু কাজ এগিয়েছে। তিনি দেখতে পান এগুলো মোৎসার্টের লেখা নয়। সালিয়েরি তাকে জানান এগুলো তার লেখা এবং তিনি মোৎসার্টকে এই সুরটি লিখতে সাহায্য করছিলেন। কনস্টানৎসা অসমাপ্ত রিকুয়েম তালাবদ্ধ করে রাখেন এবং সালিয়েরিকে চলে যেতে বলেন। সালিয়েরি মোৎসার্টের কাছে চলে যাওয়ার অনুমতি চান, কিন্তু কনস্টানৎসা গিয়ে দেখেন মোৎসার্ট মারা গেছেন। মোৎসার্টকে শহরের বাইরে নিয়ে যাওয়া হয় এবং কোন প্রকার শেষকৃত্য ছাড়াই গণকবরে সমাহিত করা হয়।
সালিয়েরি তার গল্প শেষ করে জানতে দয়ালু ঈশ্বর তার প্রিয় একজনকে শেষ করে দিয়ে তার মত একজন মধ্যম মানের ব্যক্তি রেখে দিয়েছেন। তাকে হুইলচেয়ারে করা নিচে নিয়ে যাওয়ার সময় তিনি নিজেকে "মধ্যম মানের ব্যক্তিদের পৃষ্ঠপোষক সাধু" বলে আখ্যায়িত করেন এবং অন্য রোগীদের তাদের অপর্যাপ্ততার বিদ্রুপ করেন। শেষ দৃশ্যে মোৎসার্টের উচ্চ হাসির আওয়াজ শুনা যায়।
সমালোচনামূলক প্রতিক্রিয়া
চলচ্চিত্র সমালোচক রজার ইবার্ট চলচ্চিত্রটিকে চারে চার রেটিং দিয়ে বলেন, "দীর্ঘদিন পর কোন চলচ্চিত্র নির্মাতা খুবই ঝুঁকিপূর্ণ জুয়া খেলেছেন", কিন্তু তিনি আরও বলেন, "এতে কোন কিছু সস্তা বা অযোগ্য ছিল না" এবং উপসংহার টেনে বলেন, "মনোমুগ্ধকর চলচ্চিত্র, পরিপূর্ণ ও সূক্ষ্ম ও আনন্দায়ক ও আকর্ষণীয়।" পিপল ম্যাগাজিনের পিটার ট্রেভার্স বলেন, "হুলস ও আব্রাহাম দ্বৈত জয়ে রত হন যা প্ররোচনামূলক ও অত্যাশ্চার্য কৃতিত্ব হয়ে ওঠে।" দ্য নিউ রিপাবলিক-এর স্ট্যানলি কফম্যান ছবিটিকে প্রশংসার যোগ্য তালিকায় যোগ করেন। ভ্যারাইটি ম্যাগাজিনের টড ম্যাকার্থি বলেন কাজ করার মত ভালো বিষয়বস্তু ও এমন শীর্ষ প্রতিভারা জড়িত থাকা সত্ত্বেও মঞ্চে কাজটির যেসব গুণাবলী ও সামর্থ্য ছিল তার হ্রাস পেয়েছে।"
ভূমিধস
thumb|right|350px|[[পাকিস্তান|পাকিস্তানে মাটি ও রেগোলিথ-এর ভূমিধ্বস]] ভূমিধস (ইংরেজি Landslide) বলতে পাহাড়-পর্বতের গা থেকে মাটির চাকা বা পাথরের খণ্ড বিরাট মাধ্যাকর্ষণ এর টানে নীচে পড়লে তাকে ভূমিধস বলে। অনেক সময় পাহাড়ের ওপর থেকে জল ও মাটি মিশে কাদা আকারে বিপুল পরিমাণে নিচে নেমে আসলে তাকেও এক ধরনের ভূমিধ্বস আখ্যা দেয়া হয়।
ভূমিধ্বসের কারণ
thumb|left|মামেইসের ভূমিধ্বসে ১০০টিরও অধিক বাড়ি মাটি চাপা পড়েছিলো। বৃষ্টির পানি জমে থেকে চাপ সৃষ্টি করায় এই ভূমিধ্বসের সূত্রপাত হয়।
ভূমিধ্বসের প্রধান কারণ হলো ঢালু স্থানের অস্থিতিশীলতা। বিভিন্ন কারণে ঢালু ভূমি অস্থিতিশীল হতে পারে।
ভূমিধ্বসের প্রাকৃতিক কারণ হলো -
ভূমিধ্বস অনেক সময়ে মানুষের বিভিন্ন কর্মকাণ্ডের ফলেও ঘটে থাকে, যেমন -
দুর্গাচরণ রক্ষিত
দুর্গাচরণ রক্ষিত (Durgacharan Rakshit or Dourga Chorone Roquitte, in French way of writing)( জন্মঃ ২৯ সেপ্টেম্বর, ১৮৪১ — মৃত্যুঃ ২৭ আগস্ট, ১৮৯৮) সর্বোচ্চ ফরাসি পুরস্কার - 'লেজিয়ঁ  দনার'  এ ভূষিত প্রথম ভারতীয় বাঙালি উদ্যোগপতি।
সম্মাননা
১৮৮৩ খ্রিস্টাব্দে অবৈতনিক জজ ও ম্যাজিসেট্রট হন। তার বিদ্যানুরাগের জন্য প্যারিসের ফরাসি সাহিত্য পরিষদ তাঁকে সম্মানিত সভ্যপদ (Officer de Academie) অর্পণ করে পদক পাঠান। তার জনহিতকর মহান কাজ ও ফরাসি সরকারের প্রতি সুসম্পর্কের স্বীকৃতি স্বরূপ তিনিই প্রথম চন্দননগরবাসী ভারতীয় যিনি ১৮৮৯ খ্রিস্টাব্দে কম্বোজ ফরাসি সমাজ কর্তৃক Chevalier de ordere Royale du Cambodge উপাধিতে ভূষিত হন এবং ফরাসি সরকার ১৮৯৬ খ্রিস্টাব্দের ৬ ই জুন বহুসম্মানাস্পদ লেজিয়ঁ দনার (Chevalier-la-legion d'houneur) দ্বারা সম্মানিত হন।
মৃত্যু
দুর্গাচরণ রক্ষিত মাত্র ৫৬ বৎসর বয়সে ১৮৯৬ খ্রিস্টাব্দের ২৭ শে আগস্ট বসন্তরোগের কারণে পরলোক গমন করেন। ফরাসি সরকার তার পারলৌকিক ক্রিয়াতেও রাজকীয় সম্মান প্রদর্শন করে।
এলএইচবি কোচ
লিঙ্কা-হফমান-বুশ কোচ (Linke-Hofmann-Busch coach) বা এলএইচবি কোচ হচ্ছে ভারতীয় রেলের যাত্রীবাহী কোচ যা জার্মানির লিঙ্কা-হফমান-বুশ উৎপাদন করেছে (অ্যালস্টম দ্বারা টেকওভারের পরে ১৯৯৮ সালে যার নামকরণ করা হয় "অ্যালস্টম এলএইচবি জিএমবিএইচ")। এই কোচের বেশিরভাগ ভারতের কাপুরথালাতে অবস্থিত রেল কোচ ফ্যাক্টরিতে (আরসিএফ) উৎপাদিত হয়। ২০০০ সাল থেকে ভারতীয় রেলের ব্রড গেজ (১৬৭৬ মিমি ) নেটওয়ার্কে এগুলো ব্যবহৃত হয়েছে। শুরুতে শতাব্দী এক্সপ্রেসে ব্যবহারের জন্য জার্মানি থেকে ২৪টি শীতাতপ নিয়ন্ত্রিত কোচ আমদানি করা হয়েছিল, এরপরে আরসিএফ প্রযুক্তি স্থানান্তরের পরে উৎপাদন শুরু করে।
কোচগুলো ১৬০ কিমি/ঘণ্টা পর্যন্ত অপারেটিং গতির জন্য ডিজাইন করা হয়েছে এবং এরা ২০০ কিমি/ঘণ্টা পর্যন্ত যেতে পারে। তবে এদেরকে ১৮০ কিমি/ঘণ্টা পর্যন্ত পরীক্ষা করা হয়েছে। এদের দৈর্ঘ্য ২৩.৫৪ মিটার এবং প্রস্থ ৩.২৪ মিটার, যার মানে প্রচলিত রেকের তুলনায় এদের রয়েছে উচ্চতর যাত্রীক্ষমতা। এসি চেয়ার কারের ভারী ওজন ৩৯.৫ টন ওজনের ছিল। এদেরকে "অ্যান্টি-টেলিস্কোপিক" হিসাবে বিবেচনা করা হয়, যার অর্থ সংঘর্ষের সময় এরা উল্টিয়ে যাবেনা বা ফ্লিপ করবে না (প্রধানত মুখোমুখি সংঘর্ষে)। এই কোচগুলো স্টেইনলেস স্টিল দিয়ে তৈরি এবং এদের অভ্যন্তর অ্যালুমিনিয়াম দিয়ে তৈরি যার ফলে প্রচলিত রেকের তুলনায় এগুলো অধিক হালকা। প্রতিটি কোচে উচ্চতর গতিতে দক্ষ ব্রেকিংয়ের জন্য একটি "অ্যাডভান্সড নিউমেটিক ডিস্ক ব্রেক সিস্টেম" রয়েছে, আরও রয়েছে "মডিউলার ইন্টেরিয়র" যা বিস্তৃত জানালার মাধ্যমে আলোককে সিলিং এবং লাগেজ র‌্যাকগুলিতে একীভূত করে। এলএইচবি কোচের উন্নত সাসপেনশন ব্যবস্থা প্রচলিত রেকের তুলনায় যাত্রীদের আরও আরামদায়ক ভ্রমণ নিশ্চিত করে। এলএইচবি কোচের শীতাতপ নিয়ন্ত্রণ ব্যবস্থা পুরনো রেকের তুলনায় উচ্চতর ক্ষমতা সম্পন্ন এবং তা একটি মাইক্রোপ্রসেসর দ্বারা নিয়ন্ত্রিত হয় যা গ্রীষ্ম এবং শীত মৌসুমে যাত্রীদের পুরানো কোচের তুলনায় আরও অধিক আরাম দেয় বলে জানা যায়। এগুলি তুলনামূলকভাবে শান্ত, কারণ প্রতিটি কোচ সর্বাধিক ৬০ ডেসিবেল শব্দ উৎপন্ন করে, যেখানে প্রচলিত কোচ করে ১০০ ডেসিবেল।
প্রতিটি এলএইচবি কোচের দাম ১৫–২০ মিলিয়ন ভারতীয় টাকা, যেখানে একটি জেনারেটর গাড়ির দাম প্রায় ৩০ মিলিয়ন। ২০১৬ সালে ভারতীয় রেল ঘোষণা করেছিল যে আরও সুরক্ষা এবং আরাম দেওয়ার জন্য সমস্ত আইসিএফ কোচকে এলএইচবি কোচ দ্বারা প্রতিস্থাপন করা হবে। ২০১৮ সালের ১৯শে জানুয়ারী সর্বশেষ আইসিএফ কোচ উৎপাদন করা হয়।
ইতিহাস
১৯৯৩–৯৪ এর দিকে ভারতীয় রেল যাত্রীবাহী কোচের একটি নকশা সন্ধান করার সিদ্ধান্ত নিয়েছে যা তাদের বিদ্যমান রেকের তুলনায় হালকা এবং উচ্চ-গতিতে চলতে সক্ষম হবে। রেলের স্পেসিফিকেশনের প্রধান বৈশিষ্ট্যগুলি ছিল ভারতীয় রেলের বর্তমান অবকাঠামোতে উচ্চ-গতির হালকা ওজনের কোচ চালানো, অর্থাৎ ভারতের রেলপথ, ট্র্যাক এবং পরিবেশগত পরিস্থিতিতে ১৬০ কিমি/ঘণ্টা অপারেটিং গতিতে চালানো। রেল সিদ্ধান্ত নিয়েছিল যে নকশাটি প্রথমে আরসিএফ-এ চেষ্টা করা হবে এবং এই পরীক্ষা সফলভাবে সম্পন্ন হওয়ার পরে এটি পেরামমুরের ইন্টিগ্রাল কোচ কারখানায় চেষ্টা করা হবে।
১৯৯৫ সালে বিশ্বব্যাপী বাছাইয়ের প্রক্রিয়া শেষে, "অ্যালস্টম-এলএইচবি" প্রযুক্তি চুক্তির স্থানান্তরের অধীনে একটি নতুন যাত্রী কোচ ডিজাইন ও বিকাশের জন্য ভারতীয় রেলের আদেশ পায়। আদেশের অংশ হিসাবে, অ্যালস্টম-এলএইচবিকে দুটি চুক্তি সম্পাদন করতে হয়েছিল, একটি হলো "ব্রড গেজের জন্য হালকা ওজনের উচ্চ-গতির কোচ" সরবরাহ করা, যার মধ্যে ১৯টি এসি দ্বিতীয় শ্রেণীর চেয়ার কার, ২টি এসি এক্সিকিউটিভ শ্রেণীর চেয়ার কার এবং ৩টি জেনারেটর-কাম-ব্রেক ভ্যানগুলোর বিকাশ, নকশা এবং উৎপাদন অন্তর্ভুক্ত। এবং আরেকটি হচ্ছে "প্রযুক্তি স্থানান্তর" যার মধ্যে অন্তর্ভুক্ত নকশা ও উৎপাদনের জন্য প্রযুক্তির স্থানান্তর, নির্মানকারীর প্রাঙ্গনে ভারতীয় রেলকর্মীদের প্রশিক্ষণ এবং উৎপাদন শুরুর সময় আরসিএফ-এ প্রযুক্তিগত সহায়তা।
জার্মানি থেকে আমদানিকৃত ২৪টি কোচের মধ্যে বেশিরভাগই শীতাতপ নিয়ন্ত্রিত চেয়ার কার, প্রথম লটটি নয়াদিল্লি-লখনউ শতাব্দী এক্সপ্রেসে পরীক্ষার ভিত্তিতে ব্যবহৃত হয়েছিল। এটি সফল হতে পারেনি কারণ কোচের প্রশস্ত উইন্ডোগুলি পাথর ছোঁড়ার লক্ষ্যবস্তু ছিল। ক্ষতযুক্ত উইন্ডোগুলি টেপ করতে রেলকে সিলিং টেপ ব্যবহার করতে হয়েছিল। যখন এই র‌্যাকগুলি পরিষেবাতে আনা হয়েছিল, কাপলার আনস্টক করা হয়েছিল এবং যাত্রীর প্রতিক্রিয়া থেকে সংগৃহীত ডেটা দেখায় যে শীতাতপ নিয়ন্ত্রণ ব্যবস্থা "খুব কার্যকর" ছিল না। তারা পরিষেবা থেকে সরিয়ে নেওয়া হয়েছিল এবং সমস্যাগুলিতে অংশ নেওয়ার পরে, রেল তাদেরকে নয়াদিল্লি-লখনউ শতাব্দী এক্সপ্রেসে পুনঃপ্রবর্তন করে এবং তা সফল প্রমাণিত হয়।
আরসিএফ এলএইচবি ডিজাইনের অন্যান্য রূপগুলি, যেমন শীতাতপ নিয়ন্ত্রিত প্রথম শ্রেণী, এসি ২ টিয়ার স্লিপার, এসি ৩ টিয়ার স্লিপার, হট বুফে (প্যান্ট্রি) গাড়ি ইত্যাদি ২০০১ থেকে ২০০২ পর্যন্ত তৈরি করতে শুরু করে এবং ডিসেম্বর ২০০২ সালে এটি প্রথম রেকটি চালু করে। ২০০৩ সালের ডিসেম্বরে মুম্বই-নয়াদিল্লি রাজধানী এক্সপ্রেসের জন্য প্রথম এই ধরনের রেক চালু করা হয়েছিল। মার্চ ২০১১ পর্যন্ত ৯৯৭টি এলএইচবি কোচ আরসিএফ দ্বারা উৎপাদিত হয়েছিল। এই সমস্ত কোচই রাজধানী, শতাব্দী, দুরন্ত এক্সপ্রেস, সুপারফাস্ট ট্রেনের মতো প্রিমিয়াম ট্রেনে ব্যবহৃত হচ্ছে এবং আরও ভাল যাত্রী আরামের সুযোগ দিচ্ছে।  শীঘ্রই, সমস্ত দুরন্ত ট্রেনগুলি এলএইচবি কোচ দিয়ে সজ্জিত করা হবে।
উৎপাদন
এলএইচবি কোচের বার্ষিক উৎপাদন ২০১৩-২০১৪ সালে প্রতি বছর প্রায় ৪০০।
প্রকার
ডান|থাম্ব|নয়াদিল্লি দেরাদুন শতাব্দী সিসি এলএইচবি কোচ thumb|গোল্ডেন টেম্পল মেইল ​​এসি 3 টায়ার কোচ
মুন্না (চলচ্চিত্র)
মুন্না হল ২০০৭ সালে মুক্তিপ্রাপ্ত একটি তেলুগু অ্যাকশনধর্মী চলচ্চিত্র। এই ছবিটির পরিচালনা করেন বংশী পৈডিপল্লি এবং প্রযোজনা করেন দিল রাজু। ছবিতে মুখ্য ভূমিকায় অভিনয় করেন প্রভাস ও ইলিয়ানা ডি'ক্রুজ এবং অন্যান্য গুরুত্বপূর্ণ ভূমিকায় অভিনয় করেন প্রকাশ রাজ, কোট শ্রীনিবাস রাও ও রাহুল দেব। পোস্ট-প্রোডাকশনের বাহুল্যের জন্য ছবিটির মুক্তি বেশ কয়েকবার স্থগিত হয়ে গিয়েছিল। অবশেষে ২০০৭ সালের ২৭ এপ্রিল ছবিটি মুক্তি পায়।
মুন্না ছবিটি বগবত: এক জঙ্গ শিরোনামে হিন্দিতে, বেত্রি তিরুমগন শিরোনামে তামিলে এবং একই শিরোনামে মালয়ালমে ডাব করা হয়। পরে এই ছবিটিই বাংলাদেশে আমার চ্যালেঞ্জ নামে পুনর্নির্মিত হয় এবং তাতে মুখ্য চরিত্রে অভিনয় করেন শাকিব খান ও সাহারা। পাকিস্তানে এই ছবিটিকে নিষিদ্ধ ঘোষণা করা হয়েছিল।
কাহিনি-সারাংশ
কলেজ ছাত্র মুন্না (প্রভাস) মাফিয়া ডন তথা সারা শহরের ত্রাস কাকাকে (প্রকাশ রাজ) শেষ করে দিতে চায়। কাকার উপর মুন্নার একটি ব্যক্তিগত আক্রোশ রয়েছে। মুন্না নিজে কাকারই পরিত্যক্ত সন্তান। মুন্নার মাকে (কাবেরী) কাকা বিক্রি করে দিতে চেয়েছিল। শুধু তাই নয়, মুন্নার মা ও ছোটো বোনের মৃত্যুর কারণও এই কাকাই। শ্রীনিবাস রাও (কোট শ্রীনিবাস রাও) নামে এক সৎ রাজনীতিবিদ কাকার অপকীর্তিগুলি ফাঁস করার আপ্রাণ চেষ্টা করতে গিয়ে খুন হয়ে যান। এদিকে মুন্নার সহপাঠিনী নিধি (ইলিয়েনা ডি’ক্রুজ) মুন্নার প্রেমে পড়ে যায়। শহরের আরেক ডন আত্মা (রাহুল দেব) কাকার বিরোধী। সে মুন্নাকে নিজের দলে যোগ দেওয়ার প্রস্তাব দেয়। কিন্তু মুন্না তার প্রস্তাব প্রত্যাখ্যান করে। কাকার দলের সঙ্গে মারপিটে বারবার মুন্না জিততে শুরু করে এবং সেই সঙ্গে দুই পক্ষের মনস্তাত্ত্বিক টানাপোড়েন শুরু হয়। কাকার দ্বিতীয়া স্ত্রী (সুকন্যা), ছেলে ও মেয়ে কাকাকে ছেড়ে মুন্নার পক্ষ অবলম্বন করে। এরপর মুন্নার সবচেয়ে ঘনিষ্ঠ বন্ধুর মৃত্যু সহ একাধিক ঘটনার পর মুন্না জানতে পারে, আসলে আত্মা প্রথম থেকেই কাকার হয়ে কাজ করে আসছিল। আত্মার দৃঢ় সমর্থকেরাও জানত না যে সে কাকার হয়েই কাজ করে। তাদের মধ্যে দু’জন আত্মাকে একটি কারখানায় খুন করার পরিকল্পনা করে। ঠিক সেই সময় আত্মা কাকা ও মুন্না দু’জনেরই বিরুদ্ধাচারণ করে ওঠে। কাকা বিশ্বাসঘাতকতার শাস্তি দিতে আত্মাকে হত্যা করে। এদিকে সব প্রতিপত্তি খুইয়ে কাকাও আত্মহত্যা করতে বাধ্য হয়। এইভাবে মুন্না কাকার উপর প্রতিশোধ নিতে সক্ষম হয়।
মুক্তি
২০০৭ সালের ২৭ এপ্রিল মুন্না ছবিটি মুক্তি পায়।
সমালোচকদের প্রতিক্রিয়া
নিউজ ওয়েবসাইট আইডল ব্রেইন এই ছবিটিকে ৩/৫ রেট দেয়। এই ওয়েবসাইটে প্রভাসের অভিনয়ের প্রশংসা করা হলেও সামগ্রিক ভাবে ছবিটির নেতিবাচক সমালোচনাই করা হয়েছে। অপর এক নিউজ ওয়েবসাইট ফুলহাইড ছবিটিকে উত্তেজনা-অনুসন্ধানকারীদের দর্শনযোগ্য বলে উল্লেখ করে। সিনেগোর.কম ছবিটিকে ২.৭৫/৫ রেট দেয় এবং নিষ্প্রাণ ও দেখার অনুপযুক্ত বলে চিহ্নিত করে। তেলুগু সিনেমা ছবিটিতে ২.৫/৫ রেট দেয় এবং ছবিটির বিনোদন মূল্য, নায়ক-নায়িকার প্রণয় সম্পর্কটি উপস্থাপনার দুর্বলতা ও অতিরিক্ত অ্যাকশন দৃশ্যের নেতিবাচক সমালোচনা করে।
সংগীত
মুন্না ছবির ছয়টি গানে সুরারোপ করেন হ্যারিস জয়রাজ। বিশ্ব, কন্ডিকোন্ডা, অনন্ত শ্রীরাম ও ভাস্করভটল গানগুলি রচনা করেন। এই ছবির সাউন্ডট্র্যাক সমালোচকদের প্রশংসা অর্জনে সক্ষম হয়। "মনসা" গানটি বিপুল জনপ্রিয়তা অর্জন করে। হ্যারিস জয়রাজ এই ছবিতে সংগীত পরিচালনা করে ২০০৭ সালে তেলুগু চলচ্চিত্রের শ্রেষ্ঠ সংগীত পরিচালক বিভাগে ফিল্মফেয়ার পুরস্কারের জন্য মনোনীত হন।
পুরস্কার
"মনসা" গানটির জন্য সাধনা সরগম তেলুগু ছবিতে শ্রেষ্ঠ নেপথ্য গায়িকা বিভাগে ফিল্মফেয়ার পুরস্কার জয় করেন।
সবুজবাগ সরকারি কলেজ
সবুজবাগ সরকারি কলেজ বাংলাদেশের ঢাকা জেলার সবুজবাগ থানার অন্তর্গত একটি সরকারি শিক্ষা প্রতিষ্ঠান।
ইতিহাস
হাজার বছরের শ্রেষ্ঠ বাঙালি জাতির পিতা বঙ্গবন্ধু শেখ মুজিবুর রহমানের সুযোগ্য কন্যা মাননীয় প্রধানমন্ত্রী শেখ হাসিনার দুরদর্শী চিন্তার স্মারক হিসাবে ক্রমবর্ধিষ্ণু ঢাকা মহানগরীতে ১১ টি সরকারি মাধ্যমিক বিদ্যালয় ও ৬টি সরকারি কলেজ স্থাপন প্রকল্প গ্রহণ করা হয়। ঢাকা ৯ আসনের মাননীয় সাংসদ মাটি ও মানুষের নেতা জনাব সাবের হোসেন চৌধুরী মহোদয়ের ঐকান্তিক প্রচেষ্টায় এ প্রকল্পের আওতায় ভূমিঅধিগ্রহণ, ইমারত নির্মাণ, শিক্ষা উপকরণ সরবরাহসহ সর্বপ্রকার সহযোগিতায় ২০১৭ সালে এক একর জমির উপর প্রতিষ্ঠিত হয় সবুজবাগ সরকারি কলেজ। ঐতিহ্যবাহী সবুজবাগ সরকারি কলেজ এতদঅঞ্চলে যেন সোনালি সূর্যের প্রতিভাস। প্রতিষ্ঠালগ্ন থেকেই এ ঐতিহ্যবাহী বিদ্যাপীঠটি মানসম্মত শিক্ষানিশ্চিতে বদ্ধপরিকর। একবিংশ শতাব্দীর প্রতিযোগিতামূলক ও সম্ভাবনাময় বিশ্বচাহিদার প্রেক্ষাপটে শিক্ষার্থীদের মানসিক ও বুদ্ধিবৃত্তিক দক্ষতার উন্নতি  সাধন করার মানসে কলেজের বর্তমান সুযোগ্য অধ্যক্ষ, অধ্যাপক শামিম আরা বেগম এর নেতৃত্বে নেওয়া হয়েছে  নানামুখী পদক্ষেপ, গঠিত হয়েছে নিবিড় পর্যবেক্ষণ কমিটি (নিপক), ছাত্র-ছাত্রীদের উপস্থিতি নিশ্চিতকরণের জন্য ব্যবস্থা করা হয়েছে  ডিজিটাল হাজিরা। এছাড়াও সার্বিক নিরাপত্তার জন্য সমগ্র ক্যাম্পাস সিসি ক্যামারার আওতায় আনা হয়েছে যা ইতোমধ্যে অভিভাবক ও ছাত্র-ছাত্রীদের মাঝে প্রশংসিত হয়েছে। এখন প্রতিষ্ঠানটিতে উচ্চমাধ্যমিক শ্রেণিতে পাঠদান করা হচ্ছে। পাঠগ্রহণের পাশাপাশি শিক্ষার্থীরা বিএনসিসি, রোভার স্কাউট এবং যুব রেড ক্রিসেন্ট এর মতো সমাজসেবামূলক কাজের সাথে সম্পৃক্ত। তাছাড়া এ প্রতিষ্ঠানের শিক্ষার্থীরা নিয়মিতভাবে স্থানীয় এবং জাতীয় পর্যায়ে  বিজ্ঞান চর্চা, খেলাধুলা ও সাংস্কৃতিক অনুষ্ঠানে অংশগ্রহণ করে থাকে। অত্র অঞ্চলে এ শিক্ষা প্রতিষ্ঠানটি শিক্ষা বিস্তার এবং শিক্ষার গুণগতমান বৃদ্ধিতে গুরুত্বপূর্ণ অবদান রেখে চলেছে।  বর্তমানে অনেক মেধাবী তরুণের স্বপ্নের ক্যাম্পাসের নাম সবুজবাগ সরকারি কলেজ, তারা এখানে স্বপ্ন নিয়ে আসে মেধার বিচ্ছুরণ ঘটাতে, যে আলোক বর্তিকায় আজ আলোকিত এ বিদ্যাপীঠ। সবুজবাগ সরকারি কলেজ কোন গৎ-বাঁধা, ছক-কাটা, প্রাণহীন শিক্ষা প্রতিষ্ঠান নয়, বরং সর্বদা সপ্রাণ সজীব পরিবেশ, জ্ঞান ও জীবন সংগ্রামের ভেতর দিয়ে পূর্ণতর মনুষ্যত্বে ও উন্নততর আনন্দে জেগে উঠার এক অবারিত পৃথিবী।
রাজকুমারী গুপ্ত
রাজকুমারী গুপ্ত (জন্ম ১৯০২, কানপুর) একজন স্বাধীনতা সংগ্রামী ছিলেন এবং কাকোরি বিপ্লবে তাঁর ভূমিকার জন্য তিনি বিশেষভাবে পরিচিত। রাজকুমারী গুপ্তা ১৯৩০, '৩২ এবং '৪২ সালে কাকোরি বিপ্লব মামলার জন্য কারাগার দণ্ড ভোগ করেছিলেন।
প্রারম্ভিক জীবন
রাজকুমারী গুপ্ত ১৯০২ সালে কানপুরের বান্দা জেলায় জন্মগ্রহণ করেছিলেন। তাঁর বাবা একজন মুদি ব্যবসায়ী ছিলেন। মাত্র ১৩ বছর বয়সে মদন মোহন গুপ্তের সাথে রাজকুমারী গুপ্তের বিবাহ হয়েছিল। মদন মোহন গুপ্ত একজন বিপ্লবী ছিলেন এবং কংগ্রেসের কর্মকাণ্ডে সক্রিয়ভাবে অংশগ্রহণ করেছিলেন। রাজকুমারী এবং তাঁর স্বামী উভয়েই গান্ধীর স্বাধীনতার মিছিলে যোগ দিয়েছিলেন।
স্বাধীনতা সংগ্রাম
রাজকুমারী গুপ্ত এবং তাঁর স্বামী এলাহাবাদে মহাত্মা গান্ধী এবং চন্দ্রশেখর আজাদের সাথে-ঘনিষ্ঠ সম্পর্ক গড়ে তোলেন। সংবাদপত্রের বর্ণনা অনুযায়ী রাজকুমারীর ভূমিকা ছিল কাকোরি বিপ্লবের সাথে জড়িত সহ-জাতীয়তাবাদীদের কাছে বন্দুক সরবরাহ করা এবং গোপন চিঠি পৌঁছে দেওয়া। ১৯২৪ সালে আকস্মিকভাবে অসহযোগ আন্দোলন বন্ধ হয়ে যাওয়াতে, রাজকুমারী আরও বেশি করে বিপ্লবী চিন্তাধারায় আকৃষ্ট হয়ে পড়েন এবং চন্দ্রশেখর আজাদের মত বিপ্লবীদের ঘনিষ্ঠ বৃত্তে প্রবেশ করেন। বিপ্লবীদের সাথে, বিশেষ করে চন্দ্রশেখর আজাদের সাথে ঘনিষ্ঠ সংযোগ হওয়ার পর, রাজকুমারী তাঁর স্বামী এবং শ্বশুরবাড়ির লোকদের অজান্তেই হিন্দুস্তান সোশ্যালিস্ট রিপাবলিকান অ্যাসোসিয়েশনের (এইচআরএ) চন্দ্রশেখর আজাদের সহযোগীদের কাছে গোপন বার্তা এবং উপকরণ সরবরাহ করতে শুরু করেছিলেন।
ভারতীয় জাতীয় আন্দোলনে নারী, এই উল্লেখে আছে: আনসীন ফেসেস অ্যাণ্ড আনহার্ড ভয়েসেস, ১৯৩০ - ৪২ সুরুচিথাপার-জোর্কার্টের লেখা। তিনি লিখেছেন পোশাকের নিচে আগ্নেয়াস্ত্র লুকিয়ে নিয়ে মাঠ দিয়ে হেঁটে যাবার সময় তাঁকে গ্রেফতার করা হয়, তাঁর সঙ্গে তাঁর তিন বছরের ছেলেও ছিল। খবর শুনে শ্বশুরবাড়ির লোকজন তাঁকে অস্বীকার করে। এমনকি তারা স্থানীয় সংবাদপত্র বীর ভগতে দাবি করে যে, তাঁর সাথে তাদের কোনো সম্পর্ক নেই। এই ঘটনার পর রাজকুমারী একাকী জীবনযাপন করেছিলেন।
চন্দ্রশেখর আজাদের সহযোগী, রাজকুমারী গুপ্ত, স্বাধীনতা সংগ্রামে সকল নারীর পক্ষে কথা বলার সময় লেখক সাগরী ছাবরার সঙ্গে কথোপকথনে বলেছিলেন, “হামকো জো করনা থা, কিয়া” (আমাদের যা করার ছিল, আমরা করেছি)। তিনি আরও বলেছিলে, "হাম উপর সে গান্ধীবাদী থে, নীচে সে ক্রান্তিবাদী" (আমরা উপর থেকে গান্ধীবাদী ছিলাম; তলায় তলায় আমরা ছিলাম বিপ্লবী)।
.এএন
.এএন (.an) সাবেক নেদারল্যান্ডস এন্টিলস এর জন্য ইন্টারনেটের ডোমেইন নেম সিস্টেমের একটি কান্ট্রি কোড টপ-লেভেল ডোমেইন (সিসিটিএলডি)। এটি নেদারল্যান্ডসের এন্টিলস বিশ্ববিদ্যালয় দ্বারা পরিচালিত হয়েছিল। ২০১০ সালে নেদারল্যান্ডস এন্টিলসের বিলুপ্তি হওয়ার পরে ডোমেনটির সেবা পর্যায়ক্রমে বন্ধ করা হয়েছিল। ২০১০ সালের নভেম্বর পর্যন্ত .এএন ডোমেইনটি মাধ্যমিক স্তরের ডোমেইনসহ .এএন এর অধীনে নিবন্ধিত ৮০০ টিরও বেশি ডোমেইন সক্রিয় ছিল। ৩১ জুলাই ২০১৫-তে, ডোমেইনটির ব্যবহার বন্ধ হয়ে যায়।
পর্যায়ক্রমিক বন্ধকরণ
৩১ ডিসেম্বর ২০১৩ সালে, নেদারল্যান্ডস এন্টিলস বিশ্ববিদ্যালয় তাদের ডাটাবেস এবং সিস্টেম থেকে নিষ্ক্রিয় .এএন ডোমেইন নামগুলি সরিয়ে ফেলতে শুরু করে। পরবর্তীতে ৩১ অক্টোবর ২০১৪ সালে, আইসিএএনএন ডিএনএস রুট সার্ভারগুলি থেকে .এএন ডোমেইনটিকে সরিয়ে দেয়।
বৌদ্ধধর্মের রূপরেখা
বৌদ্ধধর্ম (পালি/সংস্কৃত बौद्धधर्म) হল একটি ভারতীয় ধর্ম ও দার্শনিক মত। প্রধানত সিদ্ধার্থ গৌতমের (যিনি সাধারণভাবে বুদ্ধ অর্থাৎ "বোধিপ্রাপ্ত" নামে পরিচিত) শিক্ষা হিসাবে পরিগণিত বিভিন্ন প্রথা, মতবিশ্বাস ও রীতিনীতি এই ধর্মের অঙ্গীভূত।
এই পৃষ্ঠায় প্রদত্ত রূপরেখাটির মাধ্যমে বৌদ্ধধর্ম সম্পর্কে একটি সাধারণ ধারণা ও বিষয়-সংক্রান্ত সহায়িকা উপস্থাপিত হয়েছে।
বুদ্ধ
গৌতম বুদ্ধ
বোয়ালদাড় ইউনিয়ন
বোয়ালদাড় ইউনিয়ন বাংলাদেশের রংপুর বিভাগের দিনাজপুর জেলার হাকিমপুর উপজেলার অন্তর্গত একটি ইউনিয়ন পরিষদ। এটি ৪৩.৯০ কিমি২ (১৬.৯৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৯,৮৮২ জন। ইউনিয়নটিতে মোট গ্রামের সংখ্যা ৩০টি ও মৌজার সংখ্যা ১৯টি।
মতি মসজিদ (মেহরাউলি)
মতি মসজিদ ১৮ তম শতাব্দীতে নির্মিত মুঘল সাম্রাজ্যর মসজিদ যা মেহরাউলি, দিল্লীতে অবস্থিত। মসজিদটির নামকরণ করা হয়েছে এর সাদা পাথরের থেকে, মসজিদটি নির্মান করা হয়েছিল প্রথম বাহাদুর শাহ এর আমলে, যা কুতুবউদ্দিন বখতিয়ার কাকীর দরগাহের কাছে নির্মান করে হয়েছিল। মসজিদটির সকল কাজ উক্ত দরগাহর আওতায় সম্পন্ন করা হতো।
অবস্থান
মতি মসজিদটি কুতুবুদ্দিন বখতিয়ার কাকির দরগার পশ্চিমে দিল্লীর মেহরাউলিতে অবস্থিত। মসজিদ সংলগ্ন একটি কবরস্থান রয়েছে যেখানে ১৮ এবং ১৯ শতকের বেশ কয়েকজন সম্রাটের কবর রয়েছে, যেমন প্রথম বাহাদুর শাহ, আহমেদ শাহ বাহাদুর, দ্বিতীয় শাহ আলম, ও দ্বিতীয় আকবরের কবর উল্লেখযোগ্য।
ইতিহাস
মতি মসজিদ ১৭০৯ সালে মুঘল সম্রাট প্রথম বাহাদুর শাহ এর শাসনামলে নির্মিত হয়েছিল। প্রাথমিক ভাবে মসজিদটিকে বাহাদুর শাহ নিজেই নির্মাণ করেছিলেন বলে মনে করা হয়ে থাকে; কিন্তু, দাদলানি যুক্তি দেন যে, মসজিদটি সম্ভবত সম্রাটের পরিবারের কোন সদস্য বা সম্রাটের ডেপুটি নির্মাণ করেছিলেন। যা সম্রাটের প্রত্যক্ষ নির্মাণের যুক্তিটিকে সমর্থন করে না। কুতুবুদ্দিন বখতিয়ার কাকির দরগাহর পাশে প্রথম বাহাদুর শাহ মসজিদটি নির্মান করেন। এই কারণে মনে করা হয়ে থাকে যে মুঘল আমলের সম্রাটগণ দরগাহকে সমর্থন করতেন এবং সবসময় দরগাহ গুলোর পৃষ্ঠপোষক ছিলেন।
দেশভাগের সময় যখন সাম্প্রদায়িক বিদ্রোহ শুরু হয় তখন বেশ কয়েকটি ধর্মীয় উপসনালয় এবং স্থাপনায় আক্রমণ চালানো হয়। সেই সময় মতি মসজিদ একটি সংরক্ষিত স্মৃতিস্তম্ভ হওয়া সত্ত্বেও মসজিদটিতে আক্রমণ চালানো হয়েছিল। ফলে মসজিদের মার্বেল মিনারটি ভেঙ্গে চুরমার হয়ে যায়। মুসলিম বিরোধী বৃহত্তর সহিংসতার অংশ হিসাবে, দিল্লিতে আরও কয়েকটি ইসলামি ধর্মীয় স্থাপনাতেও অনুরূপ হামলা পরিচালিত হয়েছিল।
স্থাপত্যকলা
মতি মসজিদ মেহেরাউলিতে মুঘল সাম্রাজ্যের স্মৃতি চিহ্ন হিসেবে গৌরবের সাথে দাঁড়িয়ে আছে বছরের পর বছর। মসজিদটি ছোট ছোট মার্বেল পাথর একত্র করে বেশ সময় নিয়ে বানানো হয়েছিল বলে ধারণা করা হয়। মসজিদের মূল প্রার্থনার জায়গাটি মূলত একক করিডোর বিশিষ্ট। যেখানে নামাজ পড়ার জন্য মোট পাঁচটি কাতার রয়েছে। আগে লাল কেল্লায় যে মতি মসজিদ ছিল সেখানে নামাজের জন্য দুইটি করিডোর বিশিষ্ট স্থাপনা ছিল। যা বর্তমানের মতি মসজিদ থেকে সম্পূর্ণ ভাবে আলাদা স্থাপত্য শৈলীতে তৈরী করা হয়েছিল। মসজিদের সম্মুখভাগে সর্বমোট তিনটি খিলানপথ রয়েছে, যেগুলোর মাঝে একটি পিশতাক রয়েছে। স্থাপনাটির শীর্ষে সর্বমোট তিনটি গম্বুজ রয়েছে। উক্ত তিনটি গম্বুজই মসজিদের অগ্রপ্রান্তে অবস্থিত। যা সম্মুখভাগ থেকে খুব পরিষ্কার ভাবে দেখা যায়। পূর্ব-মধ্য পাশের সকল কাতার বেলাস্ট্রেড সদৃশ স্তম্ভের দ্বারা সজ্জিত। যা মসজিদের সৌন্দর্য আরও বাড়িয়ে দেয়।
মসজিদের পুরো সীমানাই মার্বেলের দেয়াল দিয়ে ঘেরা; এই দেয়ালের মধ্যে একটি দেয়াল মসজিদটিকে দরগাহের থেকে আলাদা করে রেখেছে। অন্যদিকে দক্ষিণের দেয়ালটি কবরস্থানের দিকে উন্মুক্ত, এটিও মার্বেল দিয়ে তৈরি। এই কবরস্থানেই ভারতের মুঘল আমলের অনেক সম্রাটের কবর অবস্থিত।
ডি. আর. কাপরেকার
দত্তত্রেয়া রামচন্দ্র কাপরেকার (১৯০৫–১৯৮৬) একজন ভারতীয় শিক্ষক ও গণিতবিদ ছিলেন যিনি সংখ্যাতত্ত্বের কাপরেকার, হর্ষদ ও দেবলালি সংখ্যা নিয়ে গবেষণা করেছেন। তিনি কাপরেকার ধ্রুবক আবিষ্কার করেন ও তার নাম অনুসারে এর নাম কাপরেকার ধ্রুবক রাখা হয়। কোন আনুষ্ঠানিক স্নাতকোত্তর শিক্ষা না থাকলেও তিনি হর্ষগণিত জগতে পরিচিত হয়ে উঠেছিলেন।
জীবনী
কাপরেকার মহারাষ্ট্রের থানের মাধ্যমিক বিদ্যালয়ে পড়াশোনা করেছিলেন। তিনি পুনের ফার্গুসন কলেজে পড়েছিলেন। ১৯২৭ সালে তিনি গণিতে অবদানের জন্য রাংলার আর. পি. পারাঞ্জপে গণিত পুরস্কার লাভ করেন।
১৯২৯ সালে মুম্বাই বিশ্ববিদ্যালয় থেকে স্নাতক হন তিনি। তিনি ১৯৩০ সাল থেকে ১৯৬২ সাল পর্যন্ত মহারাষ্ট্রের নাশিকের বিদ্যালয়ে শিক্ষকতা করেছেন। তিনি পুনরাবৃত্তিক সংখ্যা, বর্গ ও পূর্ণসংখ্যা নিয়ে গবেষণা করেছেন। তিনি "গণিতানন্দ" নামেও পরিচিত ছিলেন।
আবিষ্কার
কাপরেকার একা একা গবেষণা করে সংখ্যার অনেক রকম ধর্ম আবিষ্কার করেন। নিজের নামে থাকা "কাপরেকার ধ্রুবক" ও "কাপরেকার সংখ্যা"র বাইরে তিনি স্বয়ং সংখ্যা, হর্ষদ সংখ্যা ও ডেমলো সংখ্যা নিয়েও গবেষণা করেছিলেন। তিনি কোপার্নিকাসের মোহবর্গের সাথে সম্পর্কযুক্ত বিভিন্ন মোহবর্গ নিয়ে গবেষণা করেছিলেন। গোড়ার দিকে তার আবিষ্কার ভারতীয় গণিতবিদরা গুরুত্ব সহকারে নিতেন না। তার গবেষণা মূলত নিম্ন মানের বা ব্যক্তিগত উদ্যোগে প্রকাশিত সাময়িকীতে প্রকাশিত হত। ১৯৭৫ সালে মার্টিন গার্ডনার "সাইন্টিফিক আমেরিকান" এ ম্যাথমেটিকাল গেমস শিরোনামের এক প্রবন্ধে কাপরেকারকে নিয়ে লেখার পর তার খ্যাতি আন্তর্জাতিক অঙ্গনে ছড়িয়ে পড়ে ও অন্যান্য গণিতবিদরা তার গবেষণা সম্পর্কে জানতে আগ্রহ হন।
কাপরেকার ধ্রুবক
১৯৪৯ সালে ৬১৭৪ এর এক অদ্ভুত বৈশিষ্ট্য আবিষ্কার করেন। তার নামানুসারে সংখ্যাটিকে "কাপরেকার ধ্রুবক" বলে ডাকা হয়। তিনি দেখান সে, দুই বা ততোধিক অঙ্ক নিয়ে গঠিত চার অঙ্কবিশিষ্ট সংখ্যাকে একটি প্রক্রিয়ায় বারংবার বিয়োগ করলে ৬১৭৪ আসে। ১২৩৪ সংখ্যাটি নিলে দেখা যায়: এই প্রক্রিয়ার আবার পুনরাবৃত্তি (৭৬৪১ – ১৪৬৭ = ৬১৭৪) করলেও একই সংখ্যা আসবে। ৬১৭৪ এ পৌঁছাতে সর্বোচ্চ সাত ধাপ লাগে।
৩ অঙ্কবিশিষ্ট সংখ্যার ক্ষেত্রে এরকম ধ্রুবক হল ৪৯৫।
কাপরেকার সংখ্যা
তিনি কাপরেকার সংখ্যা নিয়েও আলোচনা করেছেন। ধনাত্মক সংখ্যার বর্গসংখ্যার দুটি অংশের যোগফল যদি তার বর্গমূলের সমান হয়, তবে তা কাপরেকার সংখ্যা নামে পরিচিত হবে। (যেমন, ৪৫ কেননা, ৪৫২=২০২৫, এবং ২০+২৫=৪৫। অন্যান্য কাপরেকার সংখ্যা হল ৯, ৫৫, ৯৯ ইত্যাদি। ) এখানে উল্লেখ থাকে যে, সংখ্যাগুলোকে অবশ্যই ধনাত্মক সংখ্যা হতে হবে। এজন্য ১০০২=১০০০০ এবং ১০০+০০ = ১০০ হওয়া সত্ত্বেও তা কাপরেকার সংখ্যা নয়। কাপরেকার সংখ্যা বের করার পদ্ধতি কাপরেকার ক্রিয়া নামে পরিচিত।
অন্যান্য কাপরেকার সংখ্যাগুলো হল:
স্বয়ং সংখ্যা
১৯৬৩ সালে কাপরেকার স্বয়ং সংখ্যার ধারণা প্রদান করেন। এটি হল এমন এক ধরনের সংখ্যা যা অন্য কোন সংখ্যার সাথে তার অঙ্কদ্বয় যোগ করার মাধ্যমে পাওয়া যায় না। উদাহরণস্বরূপ, ২১ স্বয়ং সংখ্যা নয় কেননা একে ১৫ (১৫+১+৫=২১) থেকে পাওয়া যায়। কিন্তু, ২০ স্বয়ং সংখ্যা কেননা একে পূর্বোক্ত প্রক্রিয়ায় প্রকাশ করা যায় না। একে কখনো কখনো দেবলালি সংখ্যা নামে ডাকা হয় কেননা, কাপরেকার দেবলালিতে বাস করতেন। কিন্তু, স্বয়ং সংখ্যা নামটিই অধিক পরিচিত। কখনো কখনো একে "কলম্বীয় সংখ্যা" মামেও ডাকা হয়।
হর্ষদ সংখ্যা
কাপরেকার হর্ষদ সংখ্যা নিয়ে আলোচনা করেছেন। হর্ষদ শব্দটি এসেছে সংস্কৃত "হর্ষ" শব্দটি থেকে যার অর্থ হল জয়। এটি হল এমন ধরনের সংখ্যা যারা তাদের অঙ্কের সমষ্টি দ্বারা বিভাজ্য। যেমন, ১২ একটি হর্ষদ সংখ্যা যা তার অঙ্কদ্বয়ের সমষ্টি ১+২=৩ দ্বারা বিভাজ্য। ১৯৭৭ সালে কানাডীয় গণিতবিদ আইভান এম. নিভেন সংখ্যাটি নিয়ে জ্ঞানগর্ভ বক্তৃতা প্রদানের পর একে "নিভেন সংখ্যা" নামে ডাকা হয়। ১, ২, ৪ ও ৬ হল পূর্ণ হর্ষদ সংখ্যা কেননা, এগুলো সব ধরনের সংখ্যা পদ্ধতিতে হর্ষদ সংখ্যা হিসেবে পরিগণিত হয়।
ডেমলো সংখ্যা
কাপরেকার ডেমলো সংখ্যা নিয়েও গবেষণা করেছেন। বোম্বের গ্রেট ইন্ডিয়ান পেনিনসুলা রেলওয়ে স্টেশন থেকে ৩০ মাইল দূরে অবস্থিত ডেমলো রেলওয়ে স্টেশনে বসে তিনি এই ধরনের সংখ্যা নিয়ে গবেষণা করতেন বিধায় এদের ডেমলো সংখ্যা নামে ডাকা হয়। ডেমলো সংখ্যার মাঝে ১, ১২১, ১২৩২১, ১২৩৪৩২১ ইত্যাদি উল্লেখযোগ্য যেগুলো ১, ১১, ১১১, ১১১১ এর বর্গসংখ্যা।
সোডিয়াম আইসোটোপসমূহ
থাম্ব
সোডিয়াম এর বিশটি স্বীকৃতপ্রাপ্ত আইসোটোপ রয়েছে, ১৮Na থেকে পর্যন্ত এবং দুইটি আইসোমার ( ও ) আছে। শুধুমাত্র স্থিতিশীল (এবং কেবলমাত্র আদিম) আইসোটোপ। এটিকে মনোআইসোটোপিয় উপাদান হিসেবে গণ্য করা হয় এবং এটির একটি আদর্শ পারমাণবিক ভর আছে: 22.99 u। সোডিয়াম এর দুইটি কসমোজেনিক তেজস্ক্রিয় আইসোটোপ আছে (, অর্ধায়ু = ২.৬০৫ বছর; এবং, অর্ধায়ু ≈ 15 ঘণ্টা)।
সোডিয়াম-২২ একটি পজিট্রন নিঃসরণকারী আইসোটোপ, যার একটি সাতিশয় দীর্ঘ অর্ধায়ু রয়েছে। এটি পজিট্রন নির্গমন টোমোগ্রাফি এর জন্য পরীক্ষা-বস্তু এবং পয়েন্টা-সোর্স তৈরি করতে ব্যবহার করা হয়।
সোডিয়াম-২৪
সোডিয়াম-২৪ হল সোডিয়ামের গুরুত্বপূর্ণ আইসোটোপসমূহের মধ্যে একটি। এটি তেজস্ক্রিয় এবং সাধারণ সোডিয়াম-২৩ হতে উচ্চগতিসম্পন্ন নিউট্রন কণা দ্বারা আঘাতের মাধ্যমে তৈরী করা হয়। ১৫ ঘণ্টা অর্ধায়ুর সহিত  একটি ইলেক্ট্রন এবং দুইটি গামা রশ্মি নির্গমনের মাধ্যমে  এ ক্ষয়প্রাপ্ত হয়। মানব দেহে প্রভাবের ক্ষেত্রে তীব্র নিউট্রন প্রবাহ রক্তের রক্তরস এর মধ্যে  সৃষ্টি করে। এটির পরিমাণ পরিমাপ করে রোগীর শরীরে শোষিত বিকিরণ ডোজ নির্ধারণ করতে ব্যবহার করা হয়। রোগীর জন্য প্রয়োজনীয় চিকিৎসা পর্যায় নির্ধারণ করতে ইহা ব্যবহৃত হয়। যখন সোডিয়াম-পটাসিয়াম মিশ্র ধাতু পারমাণবিক চুল্লির মধ্যে একটি শীতলীকারক হিসাবে ব্যবহার করা হয়, তখন তৈরি হয় যা শীতলীকারকটিকে তেজস্ক্রিয় করে তোলে। যখন  ক্ষয় হতে শুরু করে তখন এটি শীতলীকারক এর মধ্যে ক্রমান্বয়ে ম্যাগনেসিয়াম তৈরী হবার কারণ হয়ে দাড়ায়।
সঞ্চারপথ
থাম্ব|৩৫০পিক্সেল|ছবিতে পাহাড়ের শীর্ষ লক্ষ্য করে ছুড়ে মারা বুলেটের গতিপথ।
কোন স্থানে গতিশীল একটি ভর সময়ের ফাংশনরূপে যে পথ অনুসরণ করে পদার্থবিজ্ঞানে সেই পথের নামই গতিপথ বা সঞ্চারপথ। এই ভর প্রাস অথবা উপগ্রহ সহ যেকোন বস্তু হতে পারে। চিরায়ত বলবিদ্যায় আইনানুগ স্থানাঙ্কের প্রয়োগপূর্বক হ্যামিল্টনীয় বলবিদ্যার আলোকে গতিপথকে সংজ্ঞায়িত করা হয় এবং তা থেকে একই সাথে সম্পূর্ণ গতিপথকে অবস্থান ও ভরবেগের মাধ্যমে সংজ্ঞায়িত করা হয়। কেন্দ্রীয় ভরকে কেন্দ্র করে এর চতুর্দিকে আবর্তনকারী গ্রহ, উপগ্রহ, গ্রহাণু বা ধূমকেতুর কক্ষপথ হল গতিপথের কয়েকটি উদাহরণ।
নিয়ন্ত্রণ তত্ত্বে গতিপথ হচ্ছে কোন গতীয় সিস্টেমের সময়ানুক্রমিক অবস্থাসমূহের একটি সেট (উদাহরণস্বরূপ পোঁয়াকারে মানচিত্র)। বিচ্ছিন্ন গণিতে কোন উৎসের x উপাদানের উপর f মানচিত্রায়নের পুনরাবৃত্তিক প্রয়োগের মাধ্যমে গণনাকৃত মানসমূহের অনুক্রমটিই গতিপথ বা সঞ্চারপথ।
গতিপথের পদার্থবিজ্ঞান
নিক্ষিপ্ত বল বা পাথরের মতো প্রাসের গমন পথ সঞ্চারপথের একটি পরিচিত উদাহরণ। উল্লেখযোগ্যহারে সরলীকৃত মডেলে একটি বস্তু কেবল ধ্রুব মহাকর্ষীয় বল ক্ষেত্রের অধীনে গতিশীল হয়। কিন্তু বাস্তবে কোন প্রাসের গতিপথ হিসেব করার ক্ষেত্রে অধ্রুব মহাকর্ষীয় বলের পাশাপাশি বায়ুর বাধা ড্র্যাগ বল এবং তৎসংক্রান্ত বায়ুগতিবিজ্ঞানকে আবশ্যিকভাবে বিবেচনায় রাখতে হয়। সরল মডেলের আওতাধীন প্রাসের গতিপথের ভাল একটি অনুমানরূপে চাঁদের পৃষ্ঠে স্বল্প দূরত্বে নিক্ষিপ্ত একটি পাথরের গমনপথকে বিবেচনার করা যেতে পারে। শুধু মহাকর্ষ বল বিবেচনায় নেওয়া হলে অর্থাৎ সরল মডেলে ভূমির সাথে তীর্যকভাবে বা অনুভূমিকে যেভাবেই নিক্ষেপ করা হোক না কেন প্রাসের গতিপথ সর্বদা পরাবৃত্তাকার হবে। উৎক্ষেপণ সংক্রান্ত বিদ্যার কেন্দ্রীয় আলোচনার একটি হল এই গতিপথ সংক্রান্ত।
ঝুনঝুনু জেলা
জনসংখ্যার উপাত্ত
২০১১ সালের আদমশুমারি অনুসারে ঝুনঝুনু জেলার জনসংখ্যা ২১,৩৯,৬৫৮ জন, যা নামিবিয়া বা মার্কিন যুক্তরাষ্ট্র নিউ মেক্সিকো রাজ্যের সমান। এটি জনসংখ্যার হিসাবে ভারতে ২১৪ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ৩৬১ জন (৯৩০ জন/বর্গ মাইল)। ২০০১-২০১১-এর দশকে   জনসংখ্যা বৃদ্ধির হার ১১.৮১% ছিল। ঝুনঝুনু জেলার লিঙ্গ অনুপাত রয়েছে ১,০০০ জন পুরুষ প্রতি ৯৫০ জন মহিলা এবং শিক্ষার হার ৭৪.৭২%।
ভারতের ২০১১ সালের আদমশুমারির সময়ে, জেলার ৯৮.০৯% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।
জেলার শহর/গ্রামীণ জনসংখ্যা
২০১১ সালের আদম শুমারির জন্য ঝুনঝুনু জেলার মোট জনসংখ্যার মধ্যে ২২.৮৯ শতাংশ জেলার নগর অঞ্চলে বাস করে। শহরে মোট ৪৮৯,০৭৯ জন লোক বাস করেন, যার মধ্যে পুরুষ ২৫৩,১৭৮ জন এবং মহিলা ২৩৫,৯০১ জন। ২০১১ সালের আদমশুমারির তথ্য অনুসারে ঝুনঝুনু জেলার নগর অঞ্চলে লিঙ্গ অনুপাত ৯৩২। একইভাবে ২০১১ সালের আদমশুমারিতে ঝুনঝুনু জেলায় শিশু লিঙ্গের অনুপাত ছিল ৮৫৪। শহরাঞ্চলে শিশুর জনসংখ্যা (০- ৬) ছিল ৬৫,৯৫১ জন, এর মধ্যে পুরুষ ও মহিলা ছিলেন ৩৫,৫৭৯ জন এবং ৩০,৩৭২ জন। এই ঝুনঝুনু জেলার শিশুসংখ্যা সংখ্যা মোট শহুরে জনসংখ্যার ১৪.০৫%। ২০১১ সালের আদম শুমারি অনুসারে ঝুনঝুনু জেলায় গড় সাক্ষরতার হার ৭৬.৫৩%, এর মধ্যে পুরুষ এবং মহিলার সাক্ষরতার হার যথাক্রমে ৮৭.৩৯% এবং ৬৫.০৩%। প্রকৃত সংখ্যায় ৩২৩,৮১১ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১৯০,১৬২ জন এবং ১৩৩,৬৪৯ জন।
২০১১ সালের আদমশুমারি অনুসারে সাক্ষরতার জেলার ৭৭.১১% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৬৪৭,৯৬৬ জন, যার মধ্যে পুরুষ এবং মহিলা যথাক্রমে ৮৪২,৭১৮ জন এবং ৮০৫,২৪৮ জন। ঝুনঝুনু জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ৯৬ জন মহিলা। যদি ঝুনঝুনু জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৮৩২ জন মেয়ে রয়েছে। গ্রামাঞ্চলে ০-৬ বছর বয়সী শিশুদের জনসংখ্যা ২২২,৫১৯ জন, যার মধ্যে পুরুষ ১২১,৪৮৩ জন এবং মহিলা ১০১,০৩৬ জন। ঝুনঝুনু জেলার মোট পল্লী জনসংখ্যার ১৪.৪২% শিশু। ২০১১ সালের আদম শুমারি অনুসারে ঝুনঝুনু জেলার গ্রামীণ অঞ্চলে সাক্ষরতার হার ৭৩.৪২%।
রিশার গাস্কে
রিশার গাস্কে (Richard Gasquet) (জন্ম ১৮ই জুন, ১৯৮৬) একজন ফরাসি পেশাদার টেনিস খেলোয়াড়। তিনি ২০০২ সালে টেনিসের বিশ্ব জুনিয়র চ্যাম্পিয়ন। তিনি ২০০৭ সালে উইম্বলডন টেনিস চ্যাম্পিয়নশিপে অ্যান্ডি রডিককে হারিয়ে সেমিফাইনালে উঠেন এবং ফলশ্রুতিতে ক্যারিয়ারের সেরা র‌্যাংকিং সপ্তম স্থান লাভ করেন। এ পর্যন্ত তিনি পাঁচটি এটিপি একক শিরোপা জয় করেছেন এবং আরও পাঁচটির ফাইনালে অবতীর্ণ হয়ে রানার-আপ হয়েছেন। ছোটবেলাতেই গাস্কের টেনিস প্রতিভা সবার দৃষ্টি আকর্ষণ করেছিল। তিনি ২০০২ সালে মাত্র ১৫ বছর ১০ মাস বয়সে, সবচেয়ে কমবয়সী খেলোয়াড় হিসেবে একটি মাস্টার্স টুর্নামেন্ট খেলার যোগ্যতা অর্জন করেন, মন্টি কার্লো মাস্টার্সে।
জাগ্রত মুসলিম জনতা বাংলাদেশ
জাগ্রতা মুসলিম জনতা বাংলাদেশ যা জেএমজেবি নামেও পরিচিত, এটি বাংলাদেশের, বিশেষ করে দেশের উত্তর-পশ্চিমাঞ্চলে অবস্থিত একটি ইসলামপন্থী চরমপন্থী সংগঠন। বাংলাদেশ সরকার জেএমজেবিকে সন্ত্রাসী সংগঠন হিসেবে শ্রেণীবদ্ধ করেছে এবং নিষিদ্ধ করেছে। এটি জামাত-উল-মুজাহিদিন বাংলাদেশের সাথে সম্পর্কিত, এবং বাংলাদেশ পুলিশ এটিকে একটি অফ শট হিসাবে বর্ণনা করেছে।
নেতৃত্ব
এর নেতাদের মধ্যে রয়েছে এর সাবেক প্রধান সিদ্দিকুল ইসলাম ওরফে বাংলা ভাই, এবং শায়খ আবদুর রহমান। বাংলাদেশ সরকার বাংলা ভাইকে ধরার জন্য একটি বড় পুরস্কার ঘোষণা করার পর, ২০০৬ সালের মার্চে ময়মনসিংহ জেলায় পুলিশ ও র‌্যাপিড অ্যাকশন ব্যাটালিয়নের হাতে ধরা পরে। জেএমজেবি দুই নেতা বাংলা ভাই এবং শায়খ আবদুর রহমান দ্বারা পরিচালিত হতো। বাংলা ভাই ও শায়খ আবদুর রহমানের মৃত্যুদন্ড কার্যকর করা হয় ২০০৭ সালের মার্চে।
মতাদর্শ
জেএমজেবি জামাত-ই-ইসলামী বাংলাদেশের কঠোর সমালোচক। তারা দলটিকে বাংলাদেশের রাজনৈতিক প্রতিষ্ঠা এবং ধর্মনিরপেক্ষতার পৃষ্ঠপোষকতা এবং ইসলামী মূল্যবোধ ও নীতির অবমাননা করার কারণে ধর্মবিরোধী বলে মনে করে। গ্রুপটি আফগান তালেবানের আদর্শে অনুপ্রাণিত। পূর্ববাংলা কমিউনিস্ট পার্টির বামপন্থী গেরিলা আন্দোলনকে আক্রমণ করার জন্য বাংলাদেশ জাতীয়তাবাদী দলের সরকারের কিছু সদস্য তাদের পৃষ্ঠপোষকতা করেছিল। তারা বাংলাদেশে শরিয়া আইন প্রতিষ্ঠা করতে চেয়েছিল।
মাগধী ভাষা
থাম্ব|মাগধী ভাষা মাগধী বা মগহী ভাষা (मगही বা मगधी) ভারতের বিহার অঙ্গরাজ্যে প্রচলিত একটি ভাষা। ভাষাটি ইন্দো-ইউরোপীয় ভাষাপরিবারের ইন্দো-ইরানীয় শাখার ইন্দো-আর্য উপশাখার পূর্ব দলের বিহারী উপদলের অন্তর্গত একটি ভাষা। মাগধী ভাষাটি মাগধী প্রাকৃত নামক মধ্য ইন্দো-আর্য ভাষা থেকে উৎপন্ন হয়েছে। এটি ছিল প্রাচীন মগধ রাজ্যের ভাষা। গৌতম বুদ্ধ এই ভাষাতে কথা বলতেন। মাগধী ভাষাটি ভোজপুরি ভাষা ও মৈথিলী ভাষার সাথে ঘনিষ্ঠভাবে সম্পর্কিত। মাগধী ভাষাতে প্রায় ১ কোটি ৩০ লক্ষ লোক কথা বলে।
অতীতে মাগধী ভাষাকে হিন্দি ভাষার একটি উপভাষা মনে করা হত। কিন্তু সম্প্রতি ভাষাবিজ্ঞানীরা এটিকে ইন্দো-আর্য ভাষার পূর্ব দলের একটি ভাষা হিসেবে চিহ্নিত করেছেন। এ অর্থে বাংলা, অসমীয়া ও ওড়িয়া মাগধী ভাষার দূর সম্পর্কের আত্মীয় ভাষা। মাগধী ভাষার একটি সমৃদ্ধ ও প্রাচীন লোকসঙ্গীত ও লোককথার ঐতিহ্য আছে। ভাষাটি বিহারের ৮টি জেলায়, ঝাড়খণ্ডের ৩টি জেলায় এবং পশ্চিমবঙ্গের মালদহ জেলায় প্রচলিত।
মাগধী ভাষাতে অনেক লোক কথা বললেও এটির কোন সাংবিধানিক স্বীকৃতি নেই। এমনকি বিহারেও শিক্ষা ও প্রশাসনের কাজে হিন্দি ভাষা ব্যবহার করা হয়। ১৯৬১ সালে জনগণনাতে মাগধী ভাষাকে হিন্দির উপভাষা হিসেবে গণ্য করা হয়।
আশ্রয়
আশ্রয় (সংস্কৃত: आश्रय) এর বিভিন্ন অর্থ – ভিত্তি, উৎস, সহায়তা, সুরক্ষা, নির্ভরতা, আশ্রয় থাকা বা তার উপর নির্ভর করা। হিন্দু দর্শনের পরিপ্রেক্ষিতে, জীব সত্তা বা জীব হল আশ্রয়, এবং ব্রহ্ম বা পরম সত্তা, ভগবান, হল বিষয়, সর্বোচ্চ উদ্দেশ্য, জীবনের লক্ষ্য ভাগবত পুরাণ (৭.১০.৬)। কিন্তু, এই শব্দটি -  আশ্রয়  প্রাথমিক অর্থ বোঝায় - 'শরণ', অবিলম্বে সেই দেবতার সাথে সম্পর্কযুক্ত যাকে উপাসনা করা হয় বিমূর্ত ব্রহ্মের সাথে, যা বিদ্যমান সমস্ত কিছুর অন্তর্গত।
হিন্দু দৃষ্টিভঙ্গি
আদি শঙ্কর অবিদ্যা (অজ্ঞতা)কে ইতিবাচকভাবে বিদ্যমান কিছু হিসাবে বিবেচনা করেন না, তিনি এর বিকাশ-শক্তি (বিচ্ছুরণের শক্তি) বা অবর্ণ-শক্তি (গোপনের শক্তি) সম্পর্কে কথা বলেন না; তিনি অবিদ্যাকে শাশ্বত আধিভৌতিক সত্তার কাছে উন্নীত করেন না। শঙ্কর এই মতেরও সাবস্ক্রাইব করেন না যে স্বতন্ত্র আত্মা হল অবিদ্যা (আশ্রয়) এর ধারক বা এই মতবাদে যে পরমাত্মা হলেন অবিদ্যার আশ্রয় যেমন মন্দনা ও ভাকস্পতি। তিনি পুনর্ব্যক্ত করেন যে জাগ্রত ব্যক্তির জন্য প্রতারণা করা এবং ব্যথা বা আনন্দ দেওয়ার কোনো অবিদ্যা নেই। জগতের উৎপত্তি প্রসঙ্গে (আদি অবস্থাকে বলা হয় অব্যক্ত) তিনি পরমেশ্বর-ব্রহ্মকে নামরূপের আশ্রয় (যে নামটি প্রকাশ করে) এবং সেই ব্রহ্ম হলেন মহাজাগতিক ব্যাবহারের অস্পদ অবিদ্যা দ্বারা কল্পিত।
জ্ঞান বোঝায় বিষয় যা জানে এবং বস্তু যা জানা যায়। দমন (অবর্ণ) প্রতিস্থাপনের পূর্বে (বিকসেপ); অবিদ্যা ভুল বোঝায় এবং তাই এটিকে ইতিবাচক (ভাব-রূপ) হিসাবে বর্ণনা করা হয় এবং বিদ্যা (জ্ঞান) এর বিরোধিতা করে না। স্থানান্তরকারী আত্মার বিষয়ে, শঙ্কর ভূত-আশ্রয় বা আত্মার প্রাথমিক স্তর বা বস্তুগত স্তর সম্পর্কে কথা বলেন, সূক্ষ্ম শরীর, এবং কর্ম-আশ্রয় বা নৈতিক অধস্তন সম্পর্কে যা বাসনাস (ইমপ্রেশন) এর সাথে যুক্ত, কর্ম (নিয়মিত বা নিষিদ্ধ কাজ) এবং পূর্বপ্রজ্ঞা (পূর্ব অভিজ্ঞতা), কিন্তু তিনি অ-আধ্যাত্মিক প্রকৃতির কারণে কাজের সূক্ষ্ম স্থায়ী উপাদান বা ফলের প্রস্তুতিমূলক উপাদানের অস্তিত্ব স্বীকার করেন না যাকে অপূর্ব বলা হয়।
ভাগবত পুরাণ অনুসারে (১৮টি মহাপুরাণ বা ১৮টি মূখ্য পুরাণের মধ্যে একটি) ঈশ্বরের ব্যক্তিগত দিক হল আত্মার আশ্রয়।
হিন্দু জ্যোতিষশাস্ত্র
অসর্য যোগ, বিশেষ ধরনের গ্রহের অবস্থান যেখানে বেশিরভাগ গ্রহ চলনযোগ্য বা স্থির বা সাধারণ চিহ্নগুলিতে (রসিস) বিশ্রাম নিয়ে থাকে, এটি নভাস যোগের বত্রিশ প্রকারের মধ্যে একটি যা বরাহমিহির আমাদেরকে বলে –
"अनुष्टुभ्-आश्रयोक्तास्तु विफला भवन्त्यन्यैर्विमिश्रताः । मिश्रा येस्ते फलं दद्युरमिश्राः स्वफलप्रदाः ।।
অসর্য যোগগুলি অকার্যকর হয়ে যায়, যখন সেগুলি অন্যান্য যোগের মতো দেখায়, এবং সেই অন্যান্য যোগগুলি কার্যকর হয়ে ওঠে এবং ফলাফল বহন করে। যখন অন্যান্য যোগের সাথে অসর্য যোগের কোন মিল থাকে না, তখনই অসর্য যোগ ফল দেয়।"
- বৃহৎ জাতক, ১২.১২
জৈন দৃষ্টিভঙ্গি
অস্তিত্বের অবস্থা (গতি), জৈন দর্শন অনুসারে, গতি-নাম-কর্ম (দেহ-শর্ত-নির্মাণ) দ্বারা আকৃতির আত্মার অবস্থা বা অস্তিত্বের চারটি অবস্থার যে কোনো একটির মধ্য দিয়ে যাওয়ার কারণ - নারকীয়, উপ-মানব, মানব ও স্বর্গীয়। তারা এই দৃষ্টিভঙ্গিতে সাবস্ক্রাইব করে যে জিনিসে যেটি স্থায়ীভাবে সমনায়া ও সমবায়ের অস্তিত্ব সম্পূর্ণ, এর মানে হল যে সাধারণ বৈশিষ্ট্যগুলি ব্যক্তিদের অধিকারী না হয়ে থাকতে পারে না; ব্যক্তিরা হলেন  আশ্রয়; সমনায়া ও সমবায় পদার্থে সম্পূর্ণ হয় আশ্রয়  (সাবস্ট্র্যাটাম) ছাড়া থাকবে না।
বৌদ্ধ দৃষ্টিকোণ
বাসুবন্ধু ব্যাখ্যা করেন যে মৌলিক পরিবর্তনের আশ্রয় (ভিত্তি বা সমর্থন) যা নির্দেশ করে আত্মভাব (মানসভৌতিক ধারাবাহিকতা) হল অ-ধারণাগত প্রজ্ঞা যেটি গ্রেফতারকারী ও গ্রেফতারকৃতদের দ্বৈততা থেকে মুক্ত; আশ্রয় অস্পষ্ট তথাগতগর্ভ (চতুর্থ বজ্র-বিন্দু) ও এর পরিবর্তন (ততপরবৃত্তি) বোঝায় যা জ্ঞান (পঞ্চম বজ্র-বিন্দু)। আশ্রয়কে অন্যটির সাথে প্রতিস্থাপন করা সম্ভব হয় (অভ্যন্তরীণ এবং বাহ্যিক ইন্দ্রিয়-ভিত্তি) নেতিবাচক প্রবণতাগুলির শারীরিক ও মানসিক গর্ভধারণ থেকে মুক্ত করে যা লোভ, কষ্ট ইত্যাদি নিয়ে আসে, শান্ত থাকার ও চাষ করে উচ্চতর অন্তর্দৃষ্টি,যে প্রক্রিয়াটি সচেতনতা (বিদ্যা) এর সাথে যুক্ত থিয়তানাগুলিকে সক্রিয় করে যা নেতিবাচক প্রবণতার সমস্ত গর্ভধারণকে শুদ্ধ করে ও নিজেকে শুদ্ধাশ্রয়ভূমিতে উত্থাপন করে, বিশুদ্ধ উচ্চতর অভিপ্রায়ের স্তর, কখনও নিম্ন রাজ্যে ফিরে না যাওয়া বা পুনর্জন্ম ভোগ করে।
তথতা হল অতীন্দ্রিয় জ্ঞানের ভিত্তি, এবং ভূততথাটা হল প্রকৃত 'সুতরাং', অভূতপূর্ব অস্তিত্বের অপরিহার্য প্রকৃতি, স্ব-অভিন্ন সার্বজনীনতা, সসীম বিশেষত্বের ভিত্তি (আশ্রয়) সত্য। বৌদ্ধরা বিশ্বাস করে যে স্কন্ধ, আয়তন এবং ধাতুস হল সেই ধর্ম যা অভূতপূর্ব বিশ্ব গঠন করে এবং সেই রূপগুলি (এবং অবস্থার কারণ) যার মধ্যে চেতনা নিজেকে প্রকাশ করে। ভূততথাতা হল আশ্রয় অর্থাৎ ভিত্তি যা রূপান্তরিত হবে (আশ্রয়-পরবৃত্তি), এবং আশ্রয়ও যা রূপান্তরের ফল। অতএব, এটি ভ্রম ও জাগরণের আশ্রয়। মহাযান-সম্পরিগ্রহশাস্ত্র আমাদের বলে যে বাস্তবের মন কখনও আভেঙ্কি অবিদ্যা দ্বারা বাধাগ্রস্ত হয় যা মানস, সপ্তম চেতনা ও মনো-বিজ্ঞানের আশ্রয় এবং স্ব-প্যাটার্নিং থেকে উদ্ভূত পাঁচটি ইন্দ্রিয়গত চেতনাপরম; আত্মগ্রহ (অহংকার) ও ধর্মগ্রহ (বস্তুত্ব) এর সাথে মানসের সংযুক্তি রূপের বহুবিধ উপলব্ধি সম্ভব করে তোলে। মহাযান-অভিধর্মসূত্র  আমাদের বলে যে শুরুহীন ধাতু (লোকাস) হল সমস্ত ঘটনার (ধর্ম) সমান সমর্থন (আশ্রয়) এবং বীজ হিসাবে শরীরে বিশ্রাম নেয়। যোগচারের মতে, আত্মভাব ও আশ্রয় মূলত অর্থ - "শরীর", এবং যারা আমাদেরকেও বলে যে আশ্রয়-পরবৃত্তি মন বা পথ বা ভুল প্রবণতা হতে পারে।
দ্য অটোম্যানস: ইউরোপ’স মুসলিম এমপেরোরস
দ্য অটোম্যানস: ইউরোপ'স মুসলিম এমপেরোরস হচ্ছে বিবিসি টু-এর একটি ডকুমেন্টারি যা তিনটি অংশে রাগেহ ওমার কর্তৃক উপস্থাপিত। সিরিজটি উসমানীয় সাম্রাজ্যের উৎসগুলো বর্ণনা করেছিল। দ্বিতীয় আব্দুল হামিদের সাম্রাজ্যের সাথে সুলেমান দ্য ম্যাগনিফিসেন্টের সাম্রাজ্যের বৈপরীত্য; এবং প্রথম বিশ্বযুদ্ধের পর সাম্রাজ্যের পতনের বিষয়গুলোর প্রতিবেদন করে।
জহা চাউল
জহা চাউল হচ্ছে ছোট বা মধ্যম আকারের একধরনের সুগন্ধি চাল। অসমের মাটি ও জলবায়ু জহাধানের জন্য উপযোগী হওয়ার কারণে চালটি মূলতঃ অসমে উৎপাদিত হয়। জহা চাউলে যথেষ্ট পরিমাণে প্ৰাকৃতিক সুগন্ধি ২-এসিটাইল-১-পাইরোলাইন নিহিত হয়ে থাকার জন্য চালটি নিজস্ব গন্ধযুক্ত হয়।
২০০৭ সালে প্ৰথম জাৰ্মানী, যুক্তরাজ্য ও সুইজারল্যান্ডে ১৭ মেট্ৰিক টন জহা চাউল রপ্তানি করা হয়। কিন্তু ২০০৮ সালের এপ্ৰিলে বাসমতি চাল বাদে অন্য চাউলের রপ্তানিতে কেন্দ্ৰীয় সরকার নিষেধাজ্ঞা জারি করার জন্য অসম ৩৩ মেট্ৰিক টন জহা চাউলের রপ্তানির চুক্তি বাতিল করে। ২০১১ সালে এই নিষেধাজ্ঞা উঠিয়ে নেওয়া হয়।
২০১৩ সালে অসম কৃষি বিশ্ববিদ্যালয় জহা চাউলকে ভৌগোলিক স্বীকৃতি দিতে চেন্নাইতে অবস্থিত ভৌগোলিক স্বীকৃতি পঞ্জীয়কের উদ্দেশ্যে এক প্ৰস্তাব প্ৰস্তুত করে পাঠায়। সেই বছরের সেপ্টেম্বরে কেন্দ্ৰীয় প্ৰতিষ্ঠানটিতে সৰ্থেবারীর কাঁসা-পিতলের শিল্প, কাৰ্বি বস্ত্ৰশিল্প ও গোয়ালপাড়ার শীতল পাটী দলিচা শিল্পের সাথে জহা চাউলের ভৌগোলিক স্বীকৃতি মিলিয়ে আবেদন পত্ৰ (ক্ৰমিক নং ৪৩৯) দাখিল করে। ভারতীয় পেটেণ্ট, ডিজাইন ও ট্ৰেডমাৰ্ক নিয়ন্ত্ৰক প্ৰকাশ করা তথ্য মতে ২০১৫ সালের ৩১ মাৰ্চ পর্যন্ত জহা চাউলের ভৌগোলিক স্বীকৃতি প্ৰারম্ভিক পরীক্ষণ পৰ্যায়ে আছে। ২০১৭ সালের মাৰ্চ মাসে জহা চাউল ভৌগোলিক স্বীকৃতি লাভ করে।
ইতিহাস
৪ৰ্থ শতকে মাধব কন্দলি রচনা করা সপ্তকাণ্ড রামায়ণে খরিকা জহার উল্লেখ আছে।
উৎপাদন ও কৃষি পদ্ধতি
অসমের অধিকাংশ অঞ্চলে করা ধানচাষের মত জহাধানের চাষও দ্বি-রোপণ পদ্ধতিতে করা হয়। সাধারণত জৈষ্ঠ-আষাঢ় মাসে বীজতলায় ছড়িয়ে শ্রাবণ-ভাদ্র মাসে এই চারা জমিতে বোনা হয় এবং অঘ্রান-পৌষ মাসে তোলা হয়। ভারতীয় কৃষি পদ্ধতির কালভিত্তিক ভাগসমূহের দিক থেকে (শালিধান, আহুধান, বাওধান ও বড়োধান) জহা ধানকে শালিধানে অন্তৰ্ভুক্ত করা যায়। চালের প্ৰকারের ভিত্তিতে জহা একধরনের লাহিধান, অৰ্থাৎ জহা চাউল থেকে জলখাবারও প্ৰস্তুত করা যায়।
প্ৰকার
বিভিন্ন প্ৰকারের জহা ধানসমূহ হচ্ছে এইধরনের:
তৃতীয় নরসিংহ
তৃতীয় নরসিংহ (রাজত্ব ১২৬৩-১২৯২ খ্রিস্টাব্দ) ছিলেন একজন হৈসল সাম্রাজ্যের রাজা। হৈসল সাম্রাজ্যের তার শাসনামলে, কান্নুরের রাজা, তার ভাই রামনাথের সাথে তার অভ্যন্তরীণ দ্বন্দ্ব সামনে চলে আসে। এছাড়াও তাকে সিউনা থেকে আগ্রাসনের সম্মুখীন হতে হয় যারা তার রাজধানী হালেবিদু আক্রমণ করে। যাইহোক, তৃতীয় নরসিংহ এই আক্রমণকে প্রতিহত করতে এবং তার রাজ্য রক্ষা করতে সক্ষম হন। তিনি তার উল্লেখযোগ্য পুত্র তৃতীয় বীর বল্লালকে তার স্থলাভিষিক্ত করেন।
জীবনী
তৃতীয় নরসিংহ ১২৬৩ থেকে ১২৯২ সাল পর্যন্ত রাজত্ব করেন। হোয়সালা সাম্রাজ্যের তাঁর শাসনামলে কান্নুর থেকে রাজা ও তাঁর ভাই রামনাথের মধ্যে অভ্যন্তরীণ দ্বন্দ্ব প্রথম সারিতে চলে আসে। এছাড়াও তাকে সিউনা থেকে আগ্রাসনের সম্মুখীন হতে হয় যারা তার রাজধানী হালেবিদু আক্রমণ করে। যাইহোক, তৃতীয় নরসিংহ এই আক্রমণকে প্রতিহত করতে এবং তার রাজ্য রক্ষা করতে সক্ষম হন। তিনি তার উল্লেখযোগ্য পুত্র তৃতীয় বীর বল্লালকে তার স্থলাভিষিক্ত করেন।
বংশী পৈডিপল্লি
বংশী পৈডিপল্লি (বংশী নামেও পরিচিত) (వంశీ; জন্ম: ২৭ জুলাই, ১৯৭৯) হলেন একজন তেলুগু চলচ্চিত্র পরিচালক। তিনি বৃন্দাবনম (২০১০) যেবাডু (২০১৪) ও উপিরি (২০১৬) নামে তিনটি ছবি পরিচালনার জন্য পরিচিত। শেষোক্ত ছবিটির জন্য তিনি তেলুগু চলচ্চিত্রের শ্রেষ্ঠ পরিচালক বিভাগে ফিল্মফেয়ার পুরস্কার লাভ করেন।
রোমানীয় ফুটবল ফেডারেশন
রোমানীয় ফুটবল ফেডারেশন (Federația Română de Fotbal, Romanian Football Federation; এছাড়াও সংক্ষেপে আরএফএফ নামে পরিচিত) হচ্ছে রোমানিয়ার ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৯ সালের অক্টোবর মাসে প্রতিষ্ঠিত হয়েছে। এটি প্রতিষ্ঠার ১৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৪৬ বছর পর ১৯৫৫ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর রোমানিয়ার রাজধানী বুখারেস্টে অবস্থিত।
এই সংস্থাটি রোমানিয়ার পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে লিগা ১, লিগা ২ এবং কুপা রোমানিয়েইয়ের মতো প্রতিযোগিতার সকল কার্যক্রম পরিচালনা করে। বর্তমানে রোমানীয় ফুটবল ফেডারেশনের সভাপতির দায়িত্ব পালন করছেন রাজভান বারলিনু এবং সাধারণ সম্পাদকের দায়িত্ব পালন করছেন রাদু ভিসান।
আগস্টিনহো নেটো
অ্যান্টোনিও আগস্টিনহো নেটো (১৭ সেপ্টেম্বর ১৯২২ - ১০ সেপ্টেম্বর ১৯৭৯) ১ম অ্যাঙ্গোলার রাষ্ট্রপতি (১৯৭৫–১৯৭৯) নেতৃত্ব দিয়েছিলেন অ্যাঙ্গোলার মুক্তির জন্য জনপ্রিয় আন্দোলন (এমপিএলএ) স্বাধীনতার যুদ্ধ (১৯৬১–১৯৭৪)। মৃত্যুর আগ পর্যন্ত তিনি এমপিএলএ নেতৃত্ব দিয়েছিলেন গৃহযুদ্ধ (১৯৭৫-২০০২)। তার সাহিত্যকর্মের জন্যও তিনি পরিচিত, তিনি অ্যাঙ্গোলার প্রধান কবি হিসাবে বিবেচিত হন। তার জন্মদিনটি জাতীয় হিরোস দিবস হিসাবে উদযাপিত হয়, একটি অ্যাঙ্গোলায় সরকারি ছুটি।
শারিকখালী ইউনিয়ন
শারিকখালী বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।
আয়তন
শারিকখালী ইউনিয়নের আয়তন ৮,৫৬০ একর।
প্রশাসনিক কাঠামো
শারিকখালী ইউনিয়ন তালতলী উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী শারিকখালী ইউনিয়নের মোট জনসংখ্যা ৭,৮০৪ জন। এর মধ্যে পুরুষ ৩,৮২৩ জন এবং মহিলা ৩,৯৮১ জন। মোট পরিবার ১,৮১২টি।
শিক্ষা
২০১১ সালের আদমশুমারি অনুযায়ী শারিকখালী ইউনিয়নের সাক্ষরতার হার ৫৩.৩%।
দয়াম
দয়াম হচ্ছে ২০১৭ সালে মুক্তিপ্রাপ্ত তামিল ভাষার একটি রহস্য-রোমাঞ্চকর চলচ্চিত্র। এটির পরিচালক ছিলেন কন্নন রঙ্গস্বামী এবং প্রযোজক ছিলেন এ. আর. এস. সুন্দর। পুরো চলচ্চিত্রটি একটি কক্ষের মধ্যে শুটিং করা হয় এবং চলচ্চিত্রটিতে অভিনয় করেন সন্তোষ প্রতাপ, জয়কুমার, আঁচল সিংহ, সাধু সামায়রা এবং ইরা আগারওয়াল। চলচ্চিত্রটির সঙ্গীত পরিচালক ছিলেন সতীশ সেলভাম এবং চিত্রগ্রাহক ছিলেন এ. পাকিয়ারাজ আর সম্পাদনা করেন আর. সুদর্শন। ২০১৭ সালের ২৪শে মার্চ চলচ্চিত্রটি মুক্তি পায়।
প্রযোজনা
দয়াম চলচ্চিত্রটির প্রযোজকরা ভারতের ইতিহাসে এমন একটি চলচ্চিত্র বানানোর পরিকল্পনা করছিলেন যেখানে শুধু একটি কক্ষের মধ্যে শুটিং করা হবে এবং মাত্র আটজন অভিনেতা আর অভিনেত্রী থাকবে যেখানে একটি ইন্টারভিউ তাদের জীবন বদলে দেয়। পরিচালক কন্নন রঙ্গস্বামী চলচ্চিত্রটির চিত্রনাট্য লেখার সময় অনেক চিন্তা ভাবনা করে লিখেছিলেন। চলচ্চিত্রটির প্রযোজনা করেন এ. আর. এস. সুন্দর যিনি আর. সুদর্শনকে সম্পাদক এবং এ. পাকিয়ারাজকে চিত্রগ্রাহক হিসেবে নিয়োগ দিয়েছিলেন।
সন্তোষ প্রতাপকে মুখ্য অভিনেতা হিসেবে নেওয়া হয় এবং শ্যাম কৃষ্ণকে নেওয়া হয় খল চরিত্রে, অন্যান্য অভিনেতা জীব রবি, জয়কুমার এবং কাদাল কান্নান অভিনয়ে যোগ দেন। মডেল ইরা আগারওয়াল মুখ্য নারী চরিত্রে নেওয়া হয়। আরেকটি মুখ্য নারী চরিত্রে আঁচল সিংহকে নেওয়া হয়। মডেল সামায়রা সাধুকেও একটি গুরুত্বপূর্ণ নারী চরিত্রে নেওয়া হয়।
গ্রহণ
দ্য নিউ ইন্ডিয়ান এক্সপ্রেসের মালিনী মান্নাথ এটিকে মনস্তাত্ত্বিক রোমাঞ্চকর চলচ্চিত্র আইডেন্টিটি (২০০৩), এক্সাম (২০০৯), কিউব (১৯৯৭) এবং দ্য আইল্যান্ড (২০০৫) এর সাথে তুলনা করে বলেছিলেন যে দয়াম "মনস্তাত্ত্বিক রোমাঞ্চকর ঘরানার চলচ্চিত্রের কঠিন প্রেমীদের জন্য"। চলচ্চিত্রটির প্রাথমিক অংশগুলির সমালোচনা করে মান্নাথ বলেছিলেন যে এটির সাথে সংযোগ স্থাপন করা কঠিন, তবে অবশেষে এটি কাহিনীকে আরও তাৎপর্যপূর্ণ করার কারণে আগ্রহ তৈরি করে।
শায়েস্তাগঞ্জ মডেল কামিল মাদ্রাসা
শায়েস্তাগঞ্জ মডেল কামিল মাদ্রাসা সিলেট বিভাগের হবিগঞ্জ জেলার উল্লেখযোগ্য একটি আলিয়া মাদ্রাসা। এটি হবিগঞ্জ জেলার সদর উপজেলার শায়েস্তাগঞ্জ নামক স্থানে অবস্থিত, এই শায়েস্তাগঞ্জ সিলেট অঞ্চলের প্রবেশদ্বার হিসাবে খ্যাত। মাওলানা মোজাফফর উদ্দিন করিমপুরী ১৯৩৭ সালে এটি প্রতিষ্ঠা করেন। মাদ্রাসাটি বর্তমানে ইসলামি আরবি বিশ্ববিদ্যালয় অধিভুক্ত রয়েছে। দাখিল ও আলিম শ্রেণীর পাঠদান ও পরীক্ষার জন্য মাদ্রাসাটি বাংলাদেশে মাদ্রাসা শিক্ষাবোর্ড কর্তৃক পরিচালিত হয়ে থাকে। মাদ্রাসার বর্তমান অধ্যক্ষের নাম মাওলানা মোঃ সাহাবুদ্দিন।
ইতিহাস
১৯৩৭ সালে সৈয়দ আনোয়ার কাশ্মীরির খলিফা মোজাফফর উদ্দিন করিমপুরী মাদ্রাসাটি প্রতিষ্ঠা করার পরে নিজেই মাদ্রাসার অধ্যক্ষের দায়িত্ব পালন করেন। মাদ্রাসা প্রতিষ্ঠা করার সময় এলাকার দানশীল ও ইসলামি ব্যক্তিগণ সাহায্য করেছিলেন। মাদ্রাসার প্রতিষ্ঠার প্রথমদিকে যেসকল ব্যক্তি সাহায্য করেছিলেন, এদের মধ্যে মাওলানা রৌশন আলী সাং মির্জাটুলা, এবং আকবর আলী তালুকদার সাং লেঞ্জাপাড়া, ইউপি চেয়ারম্যান সৈয়দ আব্দুল আউয়াল সাং বিরামচর, ডাক্তার মাহতাব উদ্দীন সাং কুটির গাঁ প্রভৃতি ব্যক্তিগণ উল্লেখযোগ্য।
এছাড়াও মাদ্রাসা প্রতিষ্ঠার প্রাথমিককালে বিনা বেতনে, নাম মাত্র বেতনে অনেক শিক্ষক উল্লেখযোগ্য শ্রম দিয়েছেন, এদের মধ্যে মাওলানা ইরফান আলী সাং হাফিজপুর, মাওলানা আব্দুল আজিজ (পীর সাহেব) সাং উবাহাটা, উপাধ্যক্ষ মাওলানা আব্দুল মতিন সাং উলুকান্দি, মুফতি আব্দুল কাইয়ুম সাং সুদিয়াখলা প্রভৃতি ব্যক্তিবর্গ উল্লেখযোগ্য ছিলেন।
মাদ্রাসার প্রতিষ্ঠার প্রাথমিক পর্যায়ে জনসাধারণের সাহায্যে সর্বমোট ২.৫২ একর জমির উপর মাদ্রাসাটি প্রতিষ্ঠিত হয়। মাদ্রাসাটি প্রতিষ্ঠার পরপরই ব্রিটিশ সরকার কর্তৃক স্বীকৃতি লাভ করে। ১৯৪০ সালের মধ্যে মাদ্রাসাটি আসাম শিক্ষা বোর্ডের অধীনে ফাজিল স্তর পর্যন্ত অনুমোদন লাভ করে। ২০০৬ সালে মাদ্রাসাটি বাংলাদেশ সরকার কর্তৃক কামিল স্নাতকোত্তর পর্যায় পর্যন্ত অনুমোদন লাভ করে, এবং তখন ইসলামী বিশ্ববিদ্যালয় কুষ্টিয়ার অধিভুক্তি লাভ করে। ফলে মাদ্রাসার ফাজিল শ্রেণী সাধারণ ডিগ্রি শ্রেণীর মান এবং কামিল শ্রেণী সাধারণ মাস্টার্স শ্রেণীর মান লাভ করেন। ২০১৬ সালে ইসলামি আরবি বিশ্ববিদ্যালয় প্রতিষ্ঠিত হলে মাদ্রাসাটি সেখানে স্থানান্তরিত হয়।
শিক্ষা কার্যক্রম
মাদরাসাটিতে কামিল স্নাতকোত্তর পর্যায়ে তিনটি বিভাগ চালু রয়েছে। মাদ্রাসাটিতে দাখিল থেকে শুরু করে সর্বোচ্চ পর্যায় কামিল শ্রেণী পর্যন্ত পাঠদান করা হয়।
১। কামিল হাদিস
২। কামিল ফিকহ
৩। কামিল তাফসির
এছাড়াও ফাযিল স্নাতক পর্যায়ে পাস কোর্স ছাড়াও ফাযিল স্নাতক সম্মান পর্যায়ে আল-কোরআন এন্ড ইসলামিক স্টাডিজ বিষয়ে অনার্স কোর্স চালূ আছে। এইচএসসি সমমান আলিম পর্যায়ে দুটি বিভাগ চালু আছে-সাধারণ ও বিজ্ঞান। এস.এস.সি সমমান দাখিল পর্যায়ে তিনটি বিভাগ চালু রয়েছে-সাধারণ, বিজ্ঞান ও মুজাব্বিদ।
অধ্যক্ষের তালিকা
১৯৩৭ সালে মাদ্রাসাটি প্রতিষ্ঠা হবার পরে বহুব্যক্তি এই প্রতিষ্ঠানের প্রধানের দায়িত্ব পালন করেছেন।